सांसद साहब! दुकानदारों को प्रशासन बेवजह कर रहा तंग
सांसदसाहब!स्थानीय मेन बाजार के दुकानदारों को प्रशासन की ओर से तंग किया जा रहा है। उनके सामान को अतिक्रमण के नाम पर जब्त किया जा रहा है, जिस कारण सभी दुकानदार परेशान हैं। यह कहना था नगर परिषद की अध्यक्ष सुलोचना देवी ओर उपाध्यक्ष दीप कुमार बजाज की अगुवाई में सांसद अनुराग ठाकुर से यहां उनके कार्यालय में मिलने पहुंचे स्थानीय दुकानदारों का। उनका कहना था कि उनके सामान को जब्त किया जा रहा है, इस बारे उनकी समस्या हल की जाए। दीप कुमार बजाज का कहना था कि प्रशासन जब्त सामान पर 5 से 10 हजार तक का जुर्माना लगा रहा है, जबकि नगर परिषद में इतने ज्यादा राशि का जुर्माना लगाने का कोई प्रावधान नहीं है। व्यापार मंडल के अध्यक्ष सुरेश बजाज का कहना था कि दुकानदार सामान दुकानों में नियमों के तहत ही रख रहे हैं, जो मेन बाजार में राहगीर चलते हैं, उनको भी कोई समस्या नहीं है। अतिक्रमण के नाम पर दुकानदारों का सामन प्रशासन जब्त कर रहा है। प्रशासन की ओर से नगर परिषद के पास भी कोई लिखित आदेश जारी नहीं हुए हैं। उन्होंने सांसद से इस मामले पर हस्तक्षेप कर प्रशासन को इस बारे उनकी समस्या हल करने की गुहार लगाई है। उनका कहना है कि यदि यह क्रम इसी तरह जारी रहा तो बाजार को बंद रख कर रोष जताया जाएगा। उनका कहना था कि यह हमीरपुर के ही दुकानदारों से हो रहा है। उद्यमी संघ के अध्यक्ष वीरेंद्र मल्होत्रा ने भी सांसद को मांगों का ज्ञापन सौंपा और छोटे उद्यमियों को रही समस्याओं से अवगत करवाया। उल्लेखनीय है कि बीते रोज ही प्रशासन ने अतिक्रमणकारियों का सामान जब्त कर लिया था।
नारेबाजीकी :मिनी सचिवालय परिसर में दुकानदारों ने नगर परिषद की अध्यक्ष उपाध्यक्ष की अगुवाई में सांसद से मिलने पहुंचे इन दुकानदारों ने नारेबाजी भी की। उनका कहना था कि प्रशासन उन्हें तंग करे। उन्होंने प्रशासन के समक्ष भी अपनी मांग को रखा। इस मौके व्यापार मंडल के अध्यक्ष सुरेश बजाज, उद्यमी संघ के अध्यक्ष वीरेंद्र मल्होत्रा, विजय कुमार, विधि चंद, लेखराज, मस्तराम, अरुण गौतम, प्रवेश कुमार, राजेंद्र कमलेश सहित कई दुकानदार मौजूद थे।
भेदभाव नहीं होगा सहन: अनुराग
सांसदअनुराग ठाकुर का कहना था कि इस मामले पर प्रशासन से बात की जाएगी ताकि दुकानदारों को समस्या हो। ठाकुर ने कहा कि यदि यह कार्रवाई पूरे प्रदेश में हो रही है ताे ठीक है, नहीं तो हमीरपुर से ऐसा भेदभाव सहन नहीं किया जाएगा। उन्होंने दुकानदारों को आश्वासन दिया कि उनकी मांगों को हल करवाया जाएगा।
प्रशासन से तंग स्थानीय दुकानदार सांसद अनुराग ठाकुर से मिलते हुए।
hin_Deva hin_Deva hin_Deva hin_Deva hin_Deva hin_Deva